CELEX: 22021D2212
Language: et
Date: 2021-11-24 00:00:00
Title: Eli-Tuneesia assotsiatsiooninõukogu otsus nr 1/2021, 24. november 2021, millega lepitakse kokku ELi-Tuneesia strateegiliste prioriteetide kehtivuse pikendamises [2021/2212]

14.12.2021   
               
               
                  ET
               
               
                  Euroopa Liidu Teataja
               
               
                  L 447/7
               
            
         ELI-TUNEESIA ASSOTSIATSIOONINÕUKOGU OTSUS nr 1/2021,
         24. november 2021,
         millega lepitakse kokku ELi-Tuneesia strateegiliste prioriteetide kehtivuse pikendamises [2021/2212]
         ELi-TUNEESIA ASSOTSIATSIOONINÕUKOGU,
         võttes arvesse Euroopa – Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel (1) (edaspidi „leping“) allkirjastati 17. juulil 1995 ja see jõustus 1. märtsil 1998.
                  
               
                     (2)
                  
                  
                     Lepingu artikli 80 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (3)
                  
                  
                     Lepingu artikli 90 kohaselt võtavad lepinguosalised kõik üld- või erimeetmed, mida on vaja nende lepingust tulenevate kohustuste täitmiseks, ja tagavad lepingus sätestatud eesmärkide saavutamise.
                  
               
                     (4)
                  
                  
                     Assotsiatsiooninõukogu otsusega nr 1/2018 (2) võtsid EL ja Tuneesia vastu strateegilised prioriteedid, millest aastatel 2018–2020 partnerluses juhinduda.
                  
               
                     (5)
                  
                  
                     Pooled leppisid kirjavahetuse teel kokku, et kuni uute ajakohastatud strateegiliste prioriteetide vastuvõtmiseni tuleks partnerluse tugevdamise eesmärgil pikendada suunava dokumendina ELi-Tuneesia strateegiliste prioriteetide kehtivust.
                  
               
                     (6)
                  
                  
                     Assotsiatsiooninõukogu töökorra artiklis 10 on sätestatud võimalus võtta istungite toimumise vahelisel ajavahemikul mõlema lepinguosalise nõusolekul otsuseid vastu kirjaliku menetluse teel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Assotsiatsiooninõukogu otsustab kirjaliku menetluse teel, et assotsiatsiooninõukogu otsusele nr 1/2018 lisatud ELi-Tuneesia strateegiliste prioriteetide kehtivust pikendatakse seni, kuni assotsiatsiooninõukogu võtab vastu uued ajakohastatud strateegilised prioriteedid.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 24. november 2021
            
               
                  ELi-Tuneesia assotsiatsiooninõukogu nimel
               
               
                  eesistuja
               
               Othman JERANDI
            
         
         
            (1)  EÜT L 97, 30.3.1998, lk 2.
         
            (2)  ELi-Tuneesia assotsiatsiooninõukogu 9. novembri 2018. aasta otsus nr 1/2018, millega võetakse vastu ELi-Tuneesia strateegilised prioriteedid ajavahemikuks 2018–2020 (ELT L 293, 20.11.2018, lk 39).